CELEX: 32014D0702(01)
Language: bg
Date: 2014-06-30 00:00:00
Title: Решение за изпълнение на Комисията от 30 юни 2014 година за финансиране на работната програма за 2014 г. за обучение в областта на безопасността на храните и фуражите, здравеопазването на животните, хуманното отношение към тях и здравето на растенията в рамките на програмата „По-добро обучение за по-безопасни храни“

2.7.2014   
            
            
               BG
            
            
               Официален вестник на Европейския съюз
            
            
               C 205/4
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 30 юни 2014 година
   за финансиране на работната програма за 2014 г. за обучение в областта на безопасността на храните и фуражите, здравеопазването на животните, хуманното отношение към тях и здравето на растенията в рамките на програмата „По-добро обучение за по-безопасни храни“
   (2014/C 205/04)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС, Евратом) № 966/2012 на Европейския парламент и на Съвета (1), и по-специално член 84 от него,
   като взе предвид Делегиран регламент (ЕС) № 1268/2012 на Комисията (2), и по-специално член 94 от него,
   като взе предвид Регламент (ЕО) № 58/2003 на Съвета (3), и по-специално член 12, параграф 3 от него,
   като взе предвид Директива 2000/29/ЕО на Съвета (4), и по-специално член 2, параграф 1, буква и) от нея,
   като взе предвид Регламент (ЕО) № 882/2004 на Европейския парламент и на Съвета (5), и по-специално член 66, параграф 1, букви б) и в) от него,
   като има предвид, че:
   
               (1)
            
            
               С Регламент (ЕО) № 882/2004 се определят общите правила за извършване на официален контрол с цел проверка на съответствието с правилата, които са насочени по-специално към предотвратяване, елиминиране или намаляване до приемлива степен на риска за хората и животните, както и към гарантиране на лоялните практики в търговията с фуражи и храни и защита на интересите на потребителите. В член 51 от посочения регламент се предвижда, че Комисията може да организира курсове за обучение на персонала на компетентните органи на държавите членки, които отговарят за упражняването на официалния контрол, посочен в същия регламент, като в курсовете за обучение могат да участват представители на трети държави, по-специално на развиващи се държави. Посочените курсове могат по-специално да включват обучение относно законодателството на Европейския съюз в областта на фуражите и храните и правилата за опазване здравето на животните и за хуманно отношение към тях.
            
         
               (2)
            
            
               Член 2, параграф 1, буква и) от Директива 2000/29/ЕО предоставя правно основание за организиране на курсове в областта на здравето на растенията.
            
         
               (3)
            
            
               Програмата „По-добро обучение за по-безопасни храни“ беше създадена от Комисията през 2006 г. с оглед постигане на целите, установени с Регламент (ЕО) № 882/2004. В съобщението на Комисията от 20 септември 2006 г. относно програмата „По-добро обучение за по-безопасни храни“ (6) се разглеждат възможностите за организирането на обучение в бъдеще.
            
         
               (4)
            
            
               С цел да се гарантира изпълнението на програмата „По-добро обучение за по-безопасни храни“ в държавите членки е необходимо да се приемат решение за финансиране и работната програма за обучение в областта на безопасността на храните и фуражите, здравеопазването на животните, хуманното отношение към тях и здравето на растенията за 2014 г. С Делегиран регламент (ЕС) № 1268/2012 се определят подробни правила относно решенията за финансиране.
            
         
               (5)
            
            
               С Решение за изпълнение 2013/770/ЕС на Комисията (7) се създава Изпълнителна агенция за потребителите, здравеопазването и храните (наричана по-долу „агенцията“). С посоченото решение на агенцията се делегират някои задачи по управлението и изпълнението на програмата, свързани с мерките за обучение в областта на безопасността на храните, прилагани съгласно Регламент (ЕО) № 882/2004 и Директива 2000/29/ЕО. Поради това Съюзът следва да предостави на агенцията финансова вноска за 2014 г. за финансиране на оперативните разходи за дейностите, свързани с програмата „По-добро обучение за по-безопасни храни“.
            
         
               (6)
            
            
               За целите на прилагането на настоящото решение е целесъобразно да се даде определение на „съществено изменение“ по смисъла на член 94, параграф 4 от Делегиран регламент (ЕС) № 1268/2012.
            
         
               (7)
            
            
               С настоящото решение следва да се разреши плащането на дължимите лихви за забава в съответствие с член 92 от Регламент (ЕС, Евратом) № 966/2012 и член 111, параграф 4 от Делегиран регламент (ЕС) № 1268/2012,
            
         ПРИЕ НАСТОЯЩОТО РЕШЕНИЕ:
   Член 1
   Приема се годишната работна програма за изпълнението на програмата „По-добро обучение за по-безопасни храни“ за 2014 г., както е определена в приложението. Тя представлява решение за финансиране по смисъла на член 84 от Регламент (ЕС, Евратом) № 966/2012.
   Член 2
   1.   Максималната вноска за изпълнението на работната програма за 2014 г. се определя на 16 170 000 EUR, които се предоставят по следните бюджетни редове от общия бюджет на Европейския съюз за 2014 г.:
   
               а)
            
            
               бюджетен ред 17 04 03: 15 000 000 EUR
            
         
               б)
            
            
               бюджетен ред 17 01 06 03: 1 170 000 EUR.
            
         2.   Предвидената в параграф 1, буква б) сума се изплаща на Изпълнителната агенция за потребителите, здравеопазването и храните и представлява финансова вноска за оперативни разходи.
   3.   Бюджетните кредити, предвидени в параграф 1, буква а), могат да обхващат също дължимите лихви за забава.
   Член 3
   Измененията с натрупване в разпределението за специфичните действия, които не надвишават 20 % от определената в член 2, параграф 1 от настоящото решение максимална вноска, не се считат за съществени по смисъла на член 94, параграф 4 от Делегиран регламент (ЕС) № 1268/2012, когато тези изменения не засягат в значителна степен естеството на действията в работната програма и нейната цел.
   Отговорният разпоредител с бюджетни кредити може да приема такива промени в съответствие с принципите на добро финансово управление и пропорционалност.
   
      Съставено в Брюксел на 30 юни 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).
   
      (2)  Делегиран регламент (ЕС) № 1268/2012 на Комисията от 29 октомври 2012 г. относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (ОВ L 362, 31.12.2012 г., стр. 1).
   
      (3)  Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (ОВ L 11, 16.1.2003 г., стр. 1).
   
      (4)  Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (ОВ L 169, 10.7.2000 г., стр. 1).
   
      (5)  Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (ОВ L 165, 30.4.2004 г., стр. 1).
   
      (6)  COM(2006) 519 окончателен от 20.9.2006 г.
   
      (7)  Решение за изпълнение 2013/770/ЕС на Комисията от 17 декември 2013 г. за създаване на Изпълнителна агенция за потребителите, здравеопазването и храните и за отмяна на Решение 2004/858/ЕО (ОВ L 341, 18.12.2013 г., стр. 69).
   
      ПРИЛОЖЕНИЕ
      Работна програма за 2014 г. за обучение в областта на безопасността на храните и фуражите, здравеопазването на животните, хуманното отношение към тях и здравето на растенията в рамките на програмата „По-добро обучение за по-безопасни храни“
      1.1.   Въведение
      
      Въз основа на целите, определени в Регламент (ЕО) № 882/2004 и в Директива 2000/29/ЕО, в работната програма са изложени действията, които ще се финансират, и разбивката на бюджета за 2014 г., както следва:
      
                  
                              1.2.
                           
                           
                              Възлагане на обществени поръчки (изпълнява се при пряко управление): възлагане на договори на външни изпълнители за изпълнение на програмата за обучение и осигуряване на други обучителни материали
                           
                        
               
                  15 000 000 EUR
               
            
                  
                              1.3.
                           
                           
                              Други действия: финансова вноска за оперативни разходи за Изпълнителната агенция за потребителите, здравеопазването и храните
                           
                        
               
                  1 170 000 EUR
               
            
                  
                     ОБЩО
                  
               
               
                  
                     16 170 000 EUR
                  
               
            1.2.   Възлагане на обществени поръчки: възлагане на договори на външни изпълнители за изпълнение на програмата за обучение и осигуряване на други обучителни материали
      
      Общо разпределените средства от бюджета, предназначени за възлагане на обществени поръчки през 2014 г., възлизат на 15 000 000 EUR.
      ПРАВНО ОСНОВАНИЕ
      Регламент (ЕО) № 882/2004, член 51 и член 66, параграф 1, букви б) и в)
      Директива 2000/29/ЕО, член 2, параграф 1, буква и)
      БЮДЖЕТЕН РЕД
      Бюджетен ред: 17 04 03
      ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
      По всеки от посочените по-долу технически въпроси ще бъдат подписани един или няколко преки договора или рамкови споразумения за услуги. Според прогнозите ще бъдат подписани приблизително 12 до 14 преки договора за услуги и 1 до 3 специфични договора за услуги. Външните изпълнители основно участват в организационните и логистичните аспекти на дейностите по обучение.
      ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
      През 2014 г. в дейностите по обучение в държавите членки ще бъдат застъпени следните теми:
      
                  Дейности
               
               
                  Сума в евро
               
            
                  Странични животински продукти
               
               
                  875 000
               
            
                  Законодателство в областта на фуражите
               
               
                  990 000
               
            
                  Контрол на замърсителите
               
               
                  990 000
               
            
                  Контролни проверки на граничните инспекционни пунктове
               
               
                  850 000
               
            
                  Проверки при вноса на храни от неживотински произход
               
               
                  920 000
               
            
                  TRACES (санитарни и фитосанитарни аспекти)
               
               
                  645 000
               
            
                  Контрол върху преноса на котки и кучета
               
               
                  625 000
               
            
                  Микробиологични критерии при хранителните продукти
               
               
                  725 000
               
            
                  Проучване на взривове от хранителни заболявания
               
               
                  1 450 000
               
            
                  Хуманно отношение към животните
               
               
                  1 310 000
               
            
                  Информация за храните и състав
               
               
                  1 450 000
               
            
                  Изследване на храни
               
               
                  1 200 000
               
            
                  Фитосанитарен контрол
               
               
                  1 150 000
               
            
                  Зоонози и антимикробна резистентност
               
               
                  370 000
               
            
                  Материали, предназначени за контакт с храни
               
               
                  240 000
               
            
                  Проверка на оборудването за прилагане на пестициди
               
               
                  310 000
               
            
                  Уредба на ЕС в областта на здравеопазването на животните и здравето на растенията
               
               
                  375 000
               
            
                  Други въпроси относно обучения в областта на здравеопазването на животните и хуманното отношение към тях, здравето на растенията и безопасността на храните, както и конференции, изследвания, помощ и други средства за обучение и за разпространение на информацията
               
               
                  525 000
               
            
                  
                     ОБЩО
                  
               
               
                  
                     15 000 000
                  
               
            ИЗПЪЛНЕНИЕ
      14 885 000 EUR (финансиране на мерките в областта на безопасността на храните съгласно Регламент (ЕО) № 882/2004 и Директива 2000/29/ЕО) ще се управляват и изпълняват от Изпълнителната агенция за потребителите, здравеопазването и храните (Решение 2013/770/ЕС на Комисията). Останалите 115 000 EUR ще се използват от Комисията за подкрепа на развитието на електронното обучение.
      ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНИ ПОРЪЧКИ
      Приблизително в периода юни — септември, така че договорите да бъдат сключени през 2014 г.
      ОРИЕНТИРОВЪЧНА СТОЙНОСТ НА ПОКАНАТА ЗА ПРЕДОСТАВЯНЕ НА ОФЕРТИ
      15 000 000 EUR
      1.3.   Други действия: финансова вноска за оперативни разходи за Изпълнителната агенция за потребителите, здравеопазването и храните
      
      ПРАВНО ОСНОВАНИЕ
      Регламент (ЕО) № 58/2003 на Съвета, и по-специално член 12, параграф 3.
      БЮДЖЕТЕН РЕД
      Бюджетен ред: 17 01 06 03
      СУМА
      1 170 000 EUR
      ОПИСАНИЕ И ЦЕЛ НА МЯРКАТА ЗА ИЗПЪЛНЕНИЕ
      Бюджетът в бюджетен ред 17 01 06 03 е предназначен за финансиране на финансовата вноска за оперативни разходи на Изпълнителната агенция за потребителите, здравеопазването и храните за 2014 г. в частта, свързана с програмата „По-добро обучение за по-безопасни храни“. В съответствие с член 12, параграф 3 от Регламент (ЕО) № 58/2003 финансовата вноска за оперативни разходи се отчислява от разпределените финансови средства за програмите на Съюза, управлявани от агенцията.